Guðmundur Ingi Guðbrandsson umhverfisráðherra . Fréttablaðið / Ernir „ Hugmyndir um stofnun þjóðgarðs á miðhálendinu virðast fyrst og fremst tilkomnar til þess að styrkja eignar - eða ráðstöfunarrétt ríkisins yfir landi á hálendi Íslands , “ segir sveitarstjórn Húnaþings vestra sem vill að land innan marka sveitarfélagsins verði ekki hluti þjóðgarðs á miðhálendinu . „ Á þetta bæði við um land í beinni eigu sveitarfélagsins og þjóðlendur í afréttareign innan marka Húnaþings vestra , “ segir sveitarstjórn . Samkvæmt lögum sé skipulagsvald í höndum sveitarfélaga . „ Það er því ekki í verkahring ráðherraskipaðrar nefndar , ráðherra eða Alþingis að hafa með beinum hætti áhrif á skipulag sveitarfélaga með því að gera tillögu að legu þjóðgarðs á miðhálendinu innan marka þeirra . “ Tillaga um stofnun þjóðgarðs á miðhálendinu feli í sér verulega skerðingu á valdheimildum sveitarfélaga og réttindum íbúa þeirra .